JUMAL KÕNELEB
Tervitus!
Kas sina tahad olla vaba?
Usun, et igaüks meist tahab olla ja püsida vabana.
Kes ei tahaks?
Julgustav teada, et on keegi, kes tahab,
et sina ja mina oleksime vabad ning selleks on Jumal.
Piibel kuulutab julgelt:
"Vabaduseks on Kristus meid vabastanud."
Kas pole vägev?
Vabaduseks on Kristus meid vabastanud.
Vabastas.
Sellele sõnale tahame täna keskenduda.
Eriliselt just selle käändele, mis on minevikuvormis.
See on lihtmineviku vormis sõna.
Kas nüüd algab emakeeletund? - Kasvõi.
Vabaduseks on Kristus meid vabastanud.
See on miski, mida Ta on juba teinud.
See on minevikuvorm. - Lihtminevik.
Kirjutasin viimasesse infolehte väikese artikli,
milles loetlesin, millest kõigest on Jeesus meid vabastanud.
Sedagi vaid osaliselt.
Mainin siin mitmeid imelisi asju.
Ta on vabastanud meid käsu alt armu alla.
Seda on väga tore teada.
Võime elada armu all ega ole enam käsu all.
Siin on ka kirjakohad, ma ei hakka neid praegu lugema,
kuid seda infolehte võib tellida interneti kaudu.
Ta on vabastanud meid patu võimusest Kristuse õigusesse.
Kuigi vahel teeme pattu, oleme ikkagi õiged Jumala ees.
See on imeline vabadus.
Ta on meid vabastanud kohtu alt süütusesse.
Piibel ütleb, et nüüd pole enam
mingit hukkamõistu neile, kes on Kristuses.
Ta on vabastanud meid hirmu orjusest julgusesse ja lapseõigusesse.
Oleme saanud julguse Vaimu, kelles hüüame: "Abba! Isa!"
Ta on vabastanud meid lihalikkusest Vaimu vabadusse.
Lihalikult vaba on lihtne olla
aga see ei vii meid ikkagi vabadusse, sest see seob.
Vaimu vabadus on tõeline vabadus, kas pole nii?
Ta on vabastanud meid meeleheitest rahusse.
Jeesus ütleb, et maailmas teid ahistatakse
aga olge julged, sest Mina olen maailma ära võitnud.
Ta ütleb veel, et Ta annab meile oma rahu.
Võime olla vabad ahistusest ja hirmust.
Vaesuse alt Jumala hoolitsuse alla ning needuse alt õnnistuse alla.
See on väga vinge.
Me ei ole enam needuse all.
Ka sellest on Ta meid vabastanud.
Haiguse võimusest tervisesse.
Haigustel ei ole enam võimu meie üle,
sest Jeesus on vabastanud meid haiguste võimusest.
Vaenlase võimu alt terviklikult Jumala armastusse.
Murest rõõmu, surma võimusest igavesse ellu.
Need olid ainult mõned aga väärtuslikud ja tähtsad asjad,
milleks Jeesus on meid juba vabastanud.
Saame need endale võtta, sest Ta on meid juba vabastanud.
Ta siis vabastas, mitte alles ei vabasta.
See sõna "vabastas" on tõesti väga oluline.
Seda ajavormi on oluline mõista.
Selle sõna mõistmine on võti, kas leian vabaduse või mitte.
Saime kõne, kui kirjutasid selle artikli.
Mitmed teist helistavad meile ja võtavad meiega ühendust
ning paluvad eestpalvet ja mitmel moel abi.
See on tore.
Me kohtame pidevalt inimesi, kes elavad suure häda keskel.
Tõsi.
Inimesi, kes vajavad kiiresti abi.
Nad elavad nii suure häda keskel.
Paljud on ütelnud nii,
et seda oli tore ja julgustav lugeda ning need on väga toredad sõnad.
"Palvetage minu eest.
Ma usun, et ühel päeval Jeesus vabastab ka mind."
või "Palvetage, et Jumal vabastaks ka mind."
Täna tahan teada, kumb kehtib.
Kas see, et Ta vabastas või tulevikus alles vabastab?
Kui ma selle üle mõtlen, siis mõlemad kehtivad.
Lunastustöö kaudu, mida Jeesus tegi ristil,
tegi Ta selle vabaduse meile valmis
ja meil on luba astuda vabadusse kõikides valdkondades.
Me kõik teame, et see pole alati nii lihtne.
Samaaegselt teeb Ta meis tööd ning aitab mõista seda vabadust.
Ta aitab meil kasvada ja leida eri aladel seda vabadust.
See on hea, et seda ütlesid, et need mõlemad kehtivad.
Ta on vabastanud ja Ta ka vabastab.
Peame mõistma, et Piibel ütleb, et Kristus vabastas meid
ning see tähendab, et Ta tegi juba seda kõike.
Esimene samm sinu ja minu vabadusse
on uskuda sellesse, mida Ta on juba meie eest teinud.
Sageli tahame,
et asjad juhtuksid enne ja siis me võime neisse uskuda.
Tahame näha, et asi toimub ning siis me usume sellesse.
Kuid usus käimise puhul toimub see just vastupidi.
Esmalt peame uskuma
ning vastu võtma selle, mis meie eest on juba ära tehtud
ja siis hakkab usu kaudu see asi me elus paistma ja täituma.
See käib täpselt vastupidi.
Seestpoolt välja, mitte väljastpoolt sisse.
Esmalt tuleb sisemine vabadus ja siis hakkab väline muutuma.
Kirjas heebrealastele 6:11-12 öeldakse nii:
"Me ihkame aga, et igaüks teist
osutaks sedasama agarust lootuse kinnitamiseks kuni lõpuni,
et te ei jääks loiuks, vaid võtaksite eeskujuks neid,
kes pärivad tõotused usu ja pika meele tõttu."
Meile on tõotatud kõik see, mida Jeesus on meie eest teinud.
Piibel kuulutab, et peame selle pärima usu ja pika meele kaudu.
Selles seisnebki võitlus.
Tahame, et Jumal teeks kõike meie eest ja kiiresti.
Ta ongi juba kõike teinud aga Jumala riigis see käib nii,
et kui usume, mida Ta on teinud ning hoiame sellest kinni,
siis selle ja kannatlikkuse kaudu tuleb vabadus nähtavale
ning murrab seestpoolt me elus välja.
Esmalt peame uskuma ja siis see saab nähtavaks.
Kas tohin tuua selle avastamiseks näite? - Tohid.
Tahaksin, et jääksime juba nüüd palvesse.
Läheme üheskoos täna Jumala ette nagu läheksime kohtuniku ette.
Me kõik teame,
et Jumal on meie kõikide imeline armastav taevane Isa,
kelle sülle võime joosta igal ajal ja kelle lähedal võime olla igal ajal.
Ta on täis armastust ning on meie Isa.
Ta on samal ajal ka kohtunik.
Ta on kohtunik meie elu üle.
Seda ei pea üldse kartma,
sest kui seda mõista, on see midagi vägevat.
Tahan, et läheksime Jumala ette kõigi meie katsumustega.
Tean, et igaüks kannab asju, milles tunneb, et ei ole saanud abi.
Miski, mis ei ole muutnud.
Tundub, et mu elu ei liigu edasi ja ma ei tea, mida peaksin tegema.
Võime võtta kogu oma elu paketti ja minna mõttes nagu kohtusaali.
Me läheme kohtuniku ette.
Tähtis on teada, et Jumal ei mõista meie üle kohut oma tunnete põhjal.
Ta mõistab kohut Seaduse järgi, mille Ta ise on kirja pannud.
Jumal on sõltuv oma Sõnast ning oma antud Seadusest.
Kui õpime tundma Teda ja Ta Sõna, võime minna Tema ette
ja võime toetuda Tema Sõnale ning Tema Seadusele.
Ta mõistab kohut me olukorra
ja asjade üle õiglaselt oma Seaduse järgi.
Teeme siis sedasi täna.
Tänu, Issand, et võin tulla siia Sinu ette,
Sinu kohtusaali.
Issand, toon siia kohtusaali Sinu ette kogu oma elu.
Toon kõik need asjad, mis on minu jaoks rasked.
Ma toon iga asja, millega ma võitlen.
Ma toon eriliselt iseenese, ennast ja oma elu.
Ma tahan avada sulle oma elu algusest kuni tänaseni,
tahan kogu oma elu täielikult avada ja tuua Sinu ette.
Ma ei jaksa enam midagi peita ega saladuses hoida.
Toon kõik Sinu ette ning anna Sinule.
Ma annan otsekui oma toimiku kohtuniku kätte.
Kortsus paberitega toimik, kus on kirjas kõik minu asjad.
Ta võtab selle ja hakkab pabereid läbi vaatama.
Ta vaatab algusest peale ja vaatab mu asju läbi.
Seisan Tema ees ja mõtlen, mida Ta võib mõelda.
Tean, et Ta on taeva ja maa Jumal, kes näeb ja teab.
Kõike.
Ta vaatab asju läbi ja mina tean iseennast.
Ma juba tean, milline kohtuotsus saab olema.
Tunnen kergendust selle üle, et saan Talle kõike näidata.
Ta vaatab läbi ja otsustab, milline on kohtuotsus.
Tean, et patu palk on surm.
Ta tõstab kohtuhaamri ja lööb sellega vastu lauda.
Süüdi.
Kuidas ma ka üritaks olla tore kristlane ja teha kõike,
tean, milline olen sisemuses ning milliseid asju ma ei oska.
Kohtuotsus on langetatud ja nüüd see viiakse täide.
Valvurid tõusevad üles ja otsusega kaasneb teadagi karistus.
Kui nad on mind kinni võtmas, tõuseb keegi rahva seast püsti.
Rahva seast tõuseb üles 33aastane noor mees.
Ta on kohtuniku enese poeg.
Kui vaatan teda, näen ma temas valgust.
Vaatan teda ja näen, et Ta on avatud ja rahulik.
Temast õhkub seda, et on selle saali ainus patuta isik.
Mõistagi peale kohtuniku enese.
Ta tõstab käe ja palub luba kohtunikuhärraga kõneleda.
Ta ütleb: "Mina tahan võtta karistuse enese peale."
Kohtunik on kuuldust veidi hämmingus,
vaatab oma seaduseraamatust, kas seal on paragrahvi selle vastu
ning kuna seal ei ole sellist paragrahvi, see sobib.
Kui ta tahab vabatahtlikult nii teha, siis see sobib.
Kohtunik noogutab valvuritele.
Minu asemel võtavad nad kinni selle noore mehe
ja viivad ta ära karistuse täideviimiseks.
Talle määratakse surmanuhtlus.
Istung on läbi, otsus on tehtud, inimesed tõusevad ja lahkuvad saalist.
Kohtunik riputab rüü varna, paneb selga oma riided ja läheb koju.
Ma seisan seal saalis täielikus segaduses.
Mida ma peaksin nüüd tegema?
Koristaja tuleb saali ja vaatab mind veidi vihaselt,
sest ma olen seal jalus, kuna tal on vaja saali koristada.
Kas lähen nüüd välja?
Mida ma teen edasi?
Kas see on nüüd möödas?
See on koht, kus saan valida.
Kas ma julgen tõusta ning minna välja?
Minna päikese kätte ja minna koju.
Uskuda, et see on tõsi ning nii seal juhtuski.
Mind küll mõisteti süüdi aga tema võttis karistuse enesele
ja see on nüüd möödas ning lugu on lõppenud.
Toimiku võib hävitada, sest see asi on lõpetatud.
Ma võin minna ja elada täiesti vaba elu.
Kas jään ma sinna saali muretsema oma pattude,
läbikukkumiste ja kõikide oma asjade üle?
Kas püüan veel kohtunikku veenda, et oleksin tahtnud rohkem muutuda?
Kohtunik on juba lahkunud.
Vanglauks on lahti ja võin minna.
Võin olla vaba.
See on tore võrdpilt, sest see rõhutab Kristust ja Jumalat.
Asi pole selles, et peame iseennast vabastama.
Asi on selles, mida Jeesus on teinud meie eest.
Saame kõik vaadata Temale ja sellele, mida Tema on teinud.
See vabastab, mitte see, et võitled ja üritad omas jõus.
Vabastab, et saad ilmutuse sellest, mida Jeesus on juba teinud.
Saad usu kaudu võtta vastu
mõistetamatu vabaduse ja mõõtmatu armu.
Võid lihtsalt uskuda.
Tohid astuda kohtusaalist välja.
2. Peetruse 1:3: "Tema jumalik vägi
on meile kinkinud kõik, mis on vajalik eluks
ja vagaduseks, tema tundmise kaudu."
Vabaduseks on Kristus meid vabastanud.
Kiri koloslastele 1:13:
"kes meid on kiskunud välja pimeduse meelevallast
ja asetanud oma armsa Poja kuningriiki."
Viimaseks tahan lugeda Rooma 1:16:
"Sest ma ei häbene evangeeliumi" ehk häid uudiseid ja seda lugu,
"see on ju Jumala vägi päästeks igaühele, kes usub."
Selles sõnumis on see vägi.
Me saame olla vabad.
Astume julgelt välja.
Lähme vanglasi välja ja harjutame, kuidas see tundub.
Aamen. - Harjutame vabaduses elamist.
Aamen.
Palvetame koos sinuga.
Täna tahame kuulutada vabadust meile kõigile.
Vabadust kõikides eluvaldkondades.
Tänu, Jeesus, et oled
vabastanud meid täielikuks vabaduseks.
Tänu, et oled vabastanud meid
patu, süü ja häbi võimusest, masenduse ja pimeduse võimusest,
haigusest, vaesusest ja orvumeelsusest.
Kõigest sellest, oled Sa, Issand, meid vabastanud.
Tahad, et me kõik oleksime vabad.
Tahame kuulutada täna täit vabadust hinge, ihu ja vaimu alal.
Igaühele, Jeesuse nimel!
Kadugu kogu pimedus, ahistus, masendus ja pimedus Jeesuse nimel.
Tulgu vabadus igaühele.
Halleluuja!
Tänu, Jumal, et puudutad ning vabastad täielikult.
Jeesuse nimel.
Halleluuja!
Tänu Jeesus!
Tänu, Issand, et tohime astuda välja vabadusse.
Tohime astuda päikese kätte.
Tänu, Issand!
Tänu, Issand, et oled meid vabastanud ja aitad meid.
Püha Vaim, oled siin meiega ning oled meie aitaja ja õpetaja.
Aitad meil lapse sammudega astuda uude ellu,
millega me ei ole ehk harjunud, et tohime olla nii vabad ja armastatud.
Tänu, Issand, et Sa aitad meid igaüht.
Tänu, Issand, et Sa tõesti puudutad praegu.
Tead, millega meist keegi võitleb.
Pole olemas enam mingit takistust Sinu abi ees.
Tahad tõesti aidata kõigis valdkondades.
Taevas on avatud ja Su taevased abikanalid on avatud.
Näen vaimus, kuidas taevane abi voolab
täpipealt just sinu katsumusse ja probleemi,
sellesse kohta, kus sul on katsumusi.
Kogu taevane vägi,
rikkus ja kuningriik tuleb just sellesse valdkonda,
samuti tulevad inglid ja Jumala Püha Vaim.
Tänu, Issand, et tood imelise muutuse.
Issand, tänu, et Sa sead asjad korda.
Tänu, et Sa tood kõigesse külluslikult abi.
Teed seda taevaste mõõdupuude järgi.
Jeesuse nimel julgustan sind julgelt haarama kinni usust.
Uskuma Jumala ja Jeesuse tõelisust, armastust ja rikkust.
Usu ainult!
Ka Jeesus ütles: "Usu ainult!"
Astun ususse nagu väike laps,
et mul on rikas Isa, kes mind aitab.
Võtan selle abi vastu, ma jään sellesse ja püsin selles.
Tänu, Issand, et tohime
tõesti rõõmustada imede üle iga vaataja elus, Jeesuse nimel.
Näen, kuidas taevane Isa võtab sind ja meid sülle.
Tema armastus vabastab kogu pimedusest.
Tänu, Issand, et su armastus voolab
ja on välja valatud meisse Püha Vaimu kaudu.
Tänu, Püha Vaim, et puudutad oma vabastava armastuse ja väega.
Seal, kus on Jumala Vaim, seal on vabadus.
Tule, Püha Vaim nagu tuul
ning puhu elu ja vabadust, rõõmu ja rahu igaühe ellu.
Tänu, Püha Vaim, et puudutad ja vabastad.
Seal, kus Sina oled, seal on tõeline vabadus.
Tunnen, et tahaksin nagu Joy raputada maha
kogu pimeduse ja sünguse ning teada, et Issand on sinuga.
Sul ei ole häda midagi, sest Issand on koos Sinuga.
Aitäh, Issand, õnnistuse ja tervenemise eest,
Issand, tervendad praegu
ja vabastad valust, vaevadest ning põletikust Jeesuse nimel.
Tänu täieliku vabaduse eest kõikidest haigustest Jeesuse nimel!
Just nüüd, halleluuja!
Aamen. Tänu, Jeesus!
JUMAL KÕNELEB
Meile, usklikele, on antud
üks ühine käsk: viia evangeeliumi kõike maailma.
Keegi meist ei suuda üksinda viia evangeeliumi kogu maailma.
TV7 kaudu me võime teha palju.
Võime viia evangeeliumi miljonite inimeste kodudesse.
Tule osalema selles vägevas evangeeliumi kuulutamise töös.
Võid toetamiseks helistada annetustelefoninumbrile 9001777
Kõne maksab Eestis 7 eurot ja selle kaudu saad toetada.
Võid kasutada ka TV7 pangarekvisiite.
Meil on nüüd vägev võimalus
viia evangeeliumi kogu maailma, enne, kui Jeesus tuleb tagasi.
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin